الرواية شهيرة جدا وحاصلة على تقييمات كتير على مواقع الكتب ووصلت للقائمة الطويلة المرشحة لجائزة البوكر العالمية للرواية العربية لازالت الجوائز ليست مقياس لدي على جودة العمل ..قرأت عنها آراء متناقضة كثيرون يمدحون في الرواية بشدة وكثيرون أيضا يذمونها بشدة فقررت التجربة بنفسي. الحقيقة ومن رأيي هي رواية في قمة الملل.. رغم ان عدد صفحاتها يعتبر قليل بالنسبة للروايات عموما إلا إني كملتها بالعافية .الرواية تتحدث عن طبيب مصري انجليزي غايته من مهنته كسب المال والوجاهة الاجتماعية و تعيش معه أسباب تغير حياته وأهدافه لما تعرف على تويا الفتاة الكينية البدائية.مبدأيا الرواية شبيهة جدا بالأفلام القديمة بوضوح الشخصيات جدا وسذاجة تصويرها ..الكاتب مكلفش نفسه خالص يرسم شخصيات متكاملة بل كلهم جاء وصفهم مسطح كأنك بتتفرج عليهم من بره مش بتخش في عقولهم وتشوف تفكيرهم..الشرير بيفصح بشدة إنه شرير والوديع مفيهوش أي حاجة غلط ملاك بجناحات كمان رغم ان الرواية انتقلت ما بين مصر وكينيا وانجلترا إلا إن وصف المكان زي الشخصيات مفيش دقة تصوير ولا سحر وصف الأسلوب الأدبي عادي ومش مميز وفيه تكرار لتعبيرات معينة كتير. قدرت أتوقع الأحداث بسهولة ومحسيتش بدهشة من أي حدث وبعض التفاصيل معجبتنيش ..من المميزات أسلوب الكاتب المهذب وبعض الصفحات كان فيها متعة خصوصا لما البطل اتعرف على الولد الكيني الصغير الفكرة من وراءها جيدة لكن أفسدتها النمطية
reviews (hotels, books, movies, products and a few airlines)